**บทคัดย่อ**

**ชื่อเรื่อง** การประเมินโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว

**ผู้ประเมิน** นายนิติกร ศรีจันทร์

**ตำแหน่ง** รองผู้อำนวยการสถานศึกษา วิทยฐานะ รองผู้อำนวยการชำนาญการ

**ปีที่ทำการประเมิน** ปี พ.ศ. 2565

**บทคัดย่อ**

โครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว ครั้งนี้ ได้ตั้งวัตถุประสงค์ไว้ดังนี้ 1) เพื่อประเมินความเหมาะสมด้านบริบทของโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว 2) เพื่อประเมินความเหมาะสมด้านปัจจัยในการดำเนินงานโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว 3) เพื่อประเมินความเหมาะสมด้านกระบวนการดำเนินงานโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว 4) เพื่อประเมินด้านผลผลิตของโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว ได้แก่ ผลสัมฤทธิ์ด้านความรู้ ความเข้าใจหลักปรัชญาของเศรษฐกิจพอเพียงและการจัดการเรียนรู้บูรณาการสอดแทรกคุณลักษณะอันพึงประสงค์ตามปรัชญาของเศรษฐกิจพอเพียง ก่อนและหลังเข้ารับการอบรมเชิงปฏิบัติการเพื่อพัฒนาสมรรถภาพการจัดการเรียนรู้ 5) เพื่อประเมินด้านผลกระทบที่เกิดขึ้นหลังจากครูนำความรู้ ความเข้าใจ หลักปรัชญาของเศรษฐกิจพอเพียงและการจัดการเรียนรู้บูรณาการสอดแทรกคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียงจากการประเมินผลการเขียนแผนการเรียนรู้และการนิเทศการจัดการเรียนรู้ และการศึกษาความพึงพอใจของพนักงานครู และการศึกษาพฤติกรรมคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียงของนักเรียน กลุ่มตัวอย่างที่ใช้ในการประเมิน จำนวนทั้งสิ้น 353 คน ประกอบด้วย ผู้บริหารสถานศึกษา จำนวน 2 คน พนักงานครู จำนวน 61 คน และนักเรียน จำนวน 290 คน ซึ่งได้มา โดยใช้สูตร Yamane (1973 อ้างถึงใน เรชา ชูสุวรรณ, 2559: 61) เครื่องมือที่ใช้ประกอบด้วย แบบสอบถามด้านปัจจัย ด้านบริบท และด้านกระบวนการซึ่งเป็นแบบมาตราประเมินค่า (Rating Scale) 5 ระดับ และด้านผลผลผลิตซึ่งประกอบด้วยแบบประเมินสมรรถภาพการจัดการเรียนรู้ แบบทดสอบผลสัมฤทธิ์ , แบบประเมินแผนการจัดการเรียนรู้ , แบบประเมินพฤติกรรมการจัดการเรียนรู้ , แบบสอบถามความพึงพอใจและแบบประเมินพฤติกรรมอันพึงประสงค์ของผู้เรียนตามปรัชญาของเศรษฐกิจพอเพียง การวิเคราะห์ข้อมูลเชิงปริมาณโดยใช้สถิติในการวิจัย ได้แก่ ค่าร้อยละ (%) ค่าเฉลี่ย () ค่าส่วนเบี่ยงเบนมาตรฐาน (S.D.) รวบรวมข้อมูลที่ได้และวิเคราะห์ข้อมูลเชิงปริมาณด้วยโปรแกรมคอมพิวเตอร์สำเร็จรูป

 **ผลการประเมินพบว่า**

 1. ด้านบริบท พบว่า ผู้บริหารสถานศึกษาและพนักงานครู มีความคิดเห็นด้านบริบทต่อการดำเนินงานโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว ในภาพรวมอยู่ในระดับสูงมากที่สุด

 2. ด้านปัจจัยนำเข้า พบว่า ผู้บริหารสถานศึกษาและพนักงานครู มีความคิดเห็นด้านปัจจัยนำเข้า ต่อการดำเนินงานโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว ในภาพรวมอยู่ในระดับสูงมากที่สุด

 3. ด้านกระบวนการ พบว่า ผู้บริหารสถานศึกษาและพนักงานครู มีความคิดเห็นด้านกระบวนการดำเนินการ ต่อการดำเนินงานโครงการพัฒนาสมรรถภาพการจัดการเรียนรู้ เพื่อเสริมสร้างคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง โรงเรียนเทศบาลบ้านกิโลสอง สังกัดเทศบาลเมืองอรัญญประเทศ จังหวัดสระแก้ว ในภาพรวมอยู่ในระดับสูงมากที่สุด

 4. ด้านผลผลิต พบว่า ผู้บริหารสถานศึกษาและพนักงานครู มีคะแนนเฉลี่ย () ผลสัมฤทธิ์ด้านความรู้ ความเข้าใจ หลักปรัชญาของเศรษฐกิจพอเพียงและการจัดการเรียนรู้แบบบูรณาการสอดแทรกคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง หลังการอบรมเพื่อพัฒนาสมรรถภาพสูงกว่าก่อนการอบรม , มีผลการประเมินสมรรถภาพการเขียนแผนการจัดการเรียนรู้แบบบูรณาการสอดแทรกคุณลักษณะอันพึงประสงค์ฯ โดยภาพรวมอยู่ในระดับสูงมาก และมีผลการประเมินสมรรถภาพการจัดการเรียนรู้แบบบูรณาการสอดแทรกคุณลักษณะอันพึงประสงค์ฯ โดยภาพรวมอยู่ในระดับสูงมาก

 5. ด้านผลกระทบ พบว่า พนักงานครูที่ได้รับการพัฒนาสมรรถภาพการจัดการเรียนรู้แบบบูรณาการสอดแทรกคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียง มีความพึงพอใจต่อโครงการโดยภาพรวมอยู่ในระดับมากที่สุด และนักเรียนที่ได้รับการจัดการเรียนรู้แบบบูรณาการสอดแทรกคุณลักษณะอันพึงประสงค์ของผู้เรียนตามปรัชญาของเศรษฐกิจพอเพียงมีผลการประเมินพฤติกรรมของตนเองหลังการจัดการเรียนรู้สูงกว่าก่อนการจัดการเรียนรู้ โดยภาพรวมอยู่ในระดับมากที่สุด